**EGEBO**

**ANSØGNINGSSKEMA**

**EGEBO GRUNDEJERFORENING**

**EGEBO GRUNDEJERFORENING**

**Forbedringer, ændringer og montering på bygningerne af enhver art**

Alle reparationer, forbedringer og installationer skal aftales med bestyrelsen, inden arbejdet påbegyndes.

Da vi alle er interesserede i, at vores område og ejendom forbliver pæn og med et ensartet udtryk, skal man søge om tilladelse, såfremt man ønsker at montere noget eller ændre på bygningen. Dette gælder også hvis du vil have monteret f.eks. markise, udendørs lamper, opsætning af parabol og deslige.

Det drejer sig bl.a. om følgende:

* Indvendige strukturelle ændringer af mure
* Opsætning af markise på terrasse
* Opsætning af solsejl
* Opsætning af udendørslamper (bemærk venligst at kun specifikke modeller accepteres)
* Montering af varmelamper
* Ændring af skur
* Montering af ventilation (hvor ventilationskasse skal placeres på tag)

Generelt er det ikke tilladt at montere noget i murværket - heller ikke selvom det er på "egen" terrasse eller altan. Dette gælder blandt andet også opsætning af paraboler i murværket.

Selv om du kan se, at din nabo har foretaget ændringer eller monteret noget, er det ikke ensbetydende med, at du kan gøre det samme uden først at indhente tilladelse.

Hvis du ikke har indhentet tilladelse, kan bestyrelsen bede dig om at føre det tilbage til oprindelig stand = spild af penge og skønne kræfter.

Murværk, vinduer, døre, redskabsskure, altaner og terrasser er under foreningens ansvar og ikke under den enkelte beboer.

Tilladelse bliver som regel givet, hvis man ansøger, inden man foretager sig noget. Dog er der klare retningslinier for f.eks. lampetyper osv.

**Procedure for ansøgning:**

1. Indsaml relevant information
2. Udfyld ansøgningsskema
	* Du skal eje lejligheden eller have skriftlig tilladelse fra ejer (vedlægges ansøgningen)
3. Send mail med ansøgningsskema, evt. vedhæftet yderligere information og fotos/tegninger
4. Du modtager bekræftelse på, at din ansøgning er modtaget og forventet tidsramme for behandling af din ansøgning. Du kan blive bedt om yderligere information
	* Ansøgning behandles som regel på førstkommende bestyrelsesmøde
5. Svar på ansøgning gives via e-mail. Svar kan indeholde kan indeholde krav til materialevalg

**ANSØGNINGSSKEMA**

|  |  |
| --- | --- |
| Ansøgningsdato |  |
| Navn(e) |  |
| Adresse |  |
| Email |  |
| Telefonnummer |  |
| Er du ejer eller lejer? |  |
| Er ansøgningen angående en udvendig eller indvendig forbedring, ændring eller montering? |  |
| Vil en eventuel montering være synlig udefra (f.eks. markise)? |  |
| Detaljeret beskrivelse |  |
| Materialevalg (vedhæft gerne billede eller andet) |  |
| Anden relevant information (arkitekt, tilladelse fra kommune osv.) |  |
| Vedhæftede dokumenter til ansøgningen |  |